CELEX: 32022D0086
Language: sk
Date: 2022-01-17 00:00:00
Title: Rozhodnutie Rady (EÚ) 2022/86 zo 17. januára 2022 o pozícii, ktorá sa má v mene Európskej únie prijať v Spoločnom výbore EHP, pokiaľ ide o zmenu prílohy II (Technické predpisy, normy, skúšky a certifikácia) k Dohode o EHP (Text s významom pre EHP)

21.1.2022   
               
               
                  SK
               
               
                  Úradný vestník Európskej únie
               
               
                  L 14/19
               
            
         ROZHODNUTIE RADY (EÚ) 2022/86
         zo 17. januára 2022
         o pozícii, ktorá sa má v mene Európskej únie prijať v Spoločnom výbore EHP, pokiaľ ide o zmenu prílohy II (Technické predpisy, normy, skúšky a certifikácia) k Dohode o EHP
         (Text s významom pre EHP)
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 53 ods. 1 a články 62 a 114 v spojení s článkom 218 ods. 9,
         so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore (1), a najmä na jeho článok 1 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     Dohoda o Európskom hospodárskom priestore (2) (ďalej len „Dohoda o EHP“) nadobudla platnosť 1. januára 1994.
                  
               
                     (2)
                  
                  
                     Podľa článku 98 Dohody o EHP sa na základe rozhodnutia Spoločného výboru EHP zriadeného Dohodou o EHP (ďalej len „Spoločný výbor EHP“) môže meniť, okrem iného, príloha II k Dohode o EHP, ktorá obsahuje ustanovenia týkajúce sa technických predpisov, noriem, skúšok a certifikácie.
                  
               
                     (3)
                  
                  
                     Smernica Európskeho parlamentu a Rady 2014/40/EÚ (3) sa má začleniť do Dohody o EHP.
                  
               
                     (4)
                  
                  
                     Delegovaná smernica Komisie 2014/109/EÚ (4) sa má začleniť do Dohody o EHP.
                  
               
                     (5)
                  
                  
                     Príloha II (Technické predpisy, normy, skúšky a certifikácia) k Dohode o EHP by sa preto mala zodpovedajúcim spôsobom zmeniť.
                  
               
                     (6)
                  
                  
                     Pozícia Únie v Spoločnom výbore EHP by preto mala byť založená na pripojenom návrhu rozhodnutia Spoločného výboru EHP,
                  
               PRIJALA TOTO ROZHODNUTIE:
         
            Článok 1
            Pozícia, ktorá sa má v mene Únie prijať v Spoločnom výbore EHP, pokiaľ ide o zmenu prílohy II (Technické predpisy, normy, skúšky a certifikácia) k Dohode o EHP, je založená na návrhu rozhodnutia Spoločného výboru EHP pripojenom k tomuto rozhodnutiu (5).
         
         
            Článok 2
            Toto rozhodnutie nadobúda účinnosť dňom jeho prijatia.
         
         
            V Bruseli 17. januára 2022
            
               
                  Za Radu
               
               
                  predseda
               
               J. DENORMANDIE
            
         
         
            (1)  Ú. v. ES L 305, 30.11.1994, s. 6.
         
            (2)  Ú. v. ES L 1, 3.1.1994, s. 3.
         
            (3)  Smernica Európskeho parlamentu a Rady 2014/40/EÚ z 3. apríla 2014 o aproximácii zákonov, iných právnych predpisov a správnych opatrení členských štátov týkajúcich sa výroby, prezentácie a predaja tabakových a súvisiacich výrobkov a o zrušení smernice 2001/37/ES (Ú. v. EÚ L 127, 29.4.2014, s. 1).
         
            (4)  Delegovaná smernica Komisie 2014/109/EÚ z 10. októbra 2014, ktorou sa mení príloha II k smernici Európskeho parlamentu a Rady 2014/40/EÚ stanovením knižnice obrázkových varovaní, ktoré sa majú používať na tabakových výrobkoch (Ú. v. EÚ L 360, 17.12.2014, s. 22).
         
            (5)  https://data.consilium.europa.eu/doc/document/ST-14303-2021-INIT/sk/pdf